[{"text_idx": "#000001", "text": "Minu teatritee algas varases nooruses kooliteatriga. Loogiline ja\u0308tk sellele oli Tallinna Pedagoogikau\u0308likool, milles lo\u0303petasin rez\u030cii erialal. Ja sealtpeale ongi kogu minu elu kulgenud teatriradadel nii na\u0308itlejana kui lavastajana, nii professionaalses kui harrastusteatris, nii teatris, kinos kui ka televisioonis. Tammsaare Teatriga ristus mu tee 2000. aastal. Ja kohe kunstiliseks juhiks, kuhu ja\u0308in 2006 aastani. Peale lavastamise sain trupi na\u0308itlejaid kaasata enda korraldatud Banaanikala festivali projektidesse. Peale Tammsaare Teatri perioodi ja\u0308tkasin vabakutselisena ja olen seda ta\u0308naseni \u2013 kasutades suurepa\u0308rast vo\u0303imalust liikuda teatrimaastikul seal, kus iganes hing ihaldab. Pa\u0308rast ku\u0308mneaastast pausi olen taas (2017. a) vo\u0303tnud mo\u0303ned na\u0308idendid Tammsaare trupis lavastada. Kui pa\u0308riselus mingid asjad ei istu vo\u0303i poeesiat ja\u0308a\u0308b va\u0308heks, siis teater on see koht kus saab po\u0303geneda reaalsest elust. Teater \u2013 see on minu teine elu ja selles elus armastan ma ko\u0303ike."}, {"text_idx": "#000003", "text": "Tammsaare Teatris 2006. aastast. Kuna olin varem Pedagoogikau\u0308likoolis na\u0308itlemist o\u0303ppinud, siis polnud lavaelu mulle vo\u0303o\u0303ras. Tammsaare Teatris on hoidnud mind seltskond ja huvitavad rollid naiivsetest blondiinidest kuni loomadeni, sekka ka mo\u0303ned kummitused. Ta\u0308nu teatrile olen osalenud paljudes seriaalides, mo\u0303nes reklaamis ja filmis. Mulle meeldib rolliks ettevalmistamise protsess ja ma armastan naerda."}, {"text_idx": "#000006", "text": "Tammsaare Teatris alates 1987. aastast.Teater ho\u0303lmab kogu minu aega ja elu nii to\u0308o\u0308 kui hobina. Tammsaares olen trupiga liitumisest alates kaasa teinud ko\u0303igis lavastustes ja enamikes neist teinud ka lavakujunduse, kostu\u0308meerija ja rekvisiitori to\u0308o\u0308d.Peale harrastuslavastuste on mul olnud ka vo\u0303imalus osaleda paljudes paljudes populaarsetes tele-ettevo\u0303tmistes. Olen ka\u0308e valgeks saanud ka mo\u0303ningates filmides. Praegu on puhas ro\u0303o\u0303m kaasa lu\u0308u\u0308a rahvusooperis Estonia.Ja mitte ta\u0308htsusetu on ka see, et va\u0308ga mitu va\u0308iketeatrit ja so\u0303brad harrastusteatrites saavad kasutada minu oskusi ja abi! Olen olnud seotud Tallinna keskajapa\u0308evade ja ru\u0308u\u0308tliturniiri organiseerimisega selle algusaastatest peale.Samuti haldan Tammsaare Teatri juurde kuuluvat kostu\u0308u\u0308milaenutust. Tammsaare teater on minu elu!Teatri juhatuse liige."}, {"text_idx": "#000008", "text": "Tammsaare Teatris olen aastast 2013. Sattusin siia pooljuhuslikult asendusna\u0308itlejana ja ja\u0308ingi. Varasemat lavakogemust on u\u0308ksjagu, kuid see on seotud pigem muusika ja o\u0303htujuhtimisega. Ta\u0308nu teatris o\u0303igetele inimestele silma ja\u0308a\u0308misele olen saanud mitmel korral kaasa teha ka Eesti teleseriaalides: ko\u0303igepealt u\u0308sna episoodilised rollid sarjades \u201cMent\u201d ja \u201cSaladused\u201d, hiljem kahel korral \u201cSuletud uste taga\u201d \u2013 viimases lausa peaosa. Pean lugu heast toidust, heast muusikast ja heast kirjandusest. Ma\u0308ngin kitarri ja laulan."}, {"text_idx": "#000009", "text": "Olen tegelenud teatriga algklassidest peale. Tammsaare Teatris alates 2013. aastast. Samal ajal olen tegev ka Estonia teatris. Varem ma\u0308nginud Polygoni noortestuudios. Rolle on olnud ta\u0308iesti seinast seina, kivist-kuningani. Noorena saanud ka preemiaid koolinoorte festivalidelt. Meeldivad po\u0303nevad va\u0308ljakutsed, kus saab ennast arendada!"}, {"text_idx": "#000010", "text": "Meelis Sekk on lo\u0303petanud Tallinna U\u0308likooli rez\u030ciikateedri na\u0308itejuhtimise eriala. To\u0308o\u0308tanud Nukuteatris na\u0308itlejana, teinud kaasa erinevates teleprojektides, samuti to\u0308o\u0308tanud raadiokanalites. On andnud ha\u0308a\u0308le paljudele tegelastele nooremale vaatajaskonnale suunatud telesaadetes ja animatsioonisarjades. Praegu juhendab teatriringe, tegeleb noortega ja lavastab.Lisaks teatrile tegeleb Meelis Sekk ka IT-to\u0308o\u0308ga ning hetkel o\u0303pib Eesti Massaaz\u030ci- ja Teraapiakoolis masso\u0308o\u0308riks.Tammsaare Teatriga astus lavale 2006. a A. Randmetsa kirjutatud ja H. Kaldoja lavastatud etenduses \u201cSigamees Siimeon\u201d. Sealt alates on Meelis kaasa lo\u0308o\u0308nud mitmetes Tammsaare Teatri lavastustes: \u201cSofia\u201d, \u201cLo\u0303ks\u201d, \u201cSo\u0303nad. Vaikus. Muusika\u201d , samuti on heeroldina u\u0308les astunud arvukatel keskajateemalistel u\u0308ritustel (Keskaja pa\u0308evad jne)."}, {"text_idx": "#000013", "text": "Tammsaare Teatris alates 2013. aastast lavastajana. 1987. a lo\u0303petasin cum laude Moskva Teatriinstituudi teatri- ja kinona\u0308itlejate, lavastajate fakulteedi. 1994. aastani to\u0308o\u0308tasin baleriinina ja pa\u0308rast pensionile ja\u0308a\u0308mist avasin Reet Paaveli tantsu- ja na\u0308itestuudio. Lavastaja ja ka na\u0308itlejana olen osalenud erinevates tantsulavastustes, filmides ja muusikalides. Armastan klassikalist muusikat ja kasutan vo\u0303imalusel seda ka oma lavastustes."}, {"text_idx": "#000014", "text": "Tammsaare Teatri ko\u0303ige pikema staaz\u030ciga tegevna\u0308itleja. Esimene roll oli 1981. aastal. Va\u0308ikeste pausidega on osata\u0308itmisi jagunud ta\u0308naseni. Ajaga kaasas ka\u0308ies on olnud vo\u0303imalus ma\u0308ngida esimese armastaja rolle, rikkaid leskprouasid ja ku\u0308lamutikesi. Lavastajaid ja lavapartnereid on olnud palju ja ko\u0303ik on nad olnud mulle va\u0308ga armsad. Teatrit tahan teha kuni jaksan \u2013 ilma teatrita ei suuda ma ennast endana tunda."}]